PATVIRTINTA

Telšių r. Luokės Vytauto Kleivos gimnazijos direktoriaus

2016 m. lapkričio 23 d.

įsakymu Nr. V1-217

**tELŠIŲ R. LUOKĖS VYTAUTO KLEIVOS GIMNAZIJOS darbuotojų veiksmų, įtarus Mokinį vartojus alkoholį, tabaką ir (ar) kitas psichiką veikiančias medžiagas, TVARKOS APRAŠAS**

**I. BENDROSIOS NUOSTATOS**

1. Telšių R. Luokės Vytauto Kleivos gimnazijos (toliau – Gimnazija) darbuotojų veiksmų, įtarus mokinį vartojus alkoholį, tabaką ir (ar) kitas psichiką veikiančias medžiagas, tvarkos aprašas (toliau – Aprašas) yra parengtas remiantis Vaikų, vartojančių narkotines, psichotropines, kitas psichiką veikiančias medžiagas, nustatymo organizavimo tvarkos aprašu, patvirtintu Lietuvos Respublikos Vyriausybės 2007 m. spalio 2 d. nutarimu Nr. 1071 ir kt. teisės aktais.
2. Aprašas reglamentuoja Gimnazijos darbuotojų veiksmus, įtarus mokinį vartojus alkoholį, tabaką ir (ar) kitas psichiką veikiančias medžiagas.

**II. DARBUOTOJŲ VEIKSMŲ ORGANIZAVIMAS**

1. Gimnazijos pedagoginiai darbuotojai, įtarę, kad jų Gimnaziją lankantis vaikas Gimnazijos teritorijoje vartoja narkotines, psichotropines, kitas psichiką veikiančias medžiagas, yra apsvaigęs nuo šių medžiagų, nedelsdami informuoja apie tai Gimnazijos vadovą ar jo įgaliotą asmenį (socialinį pedagogą), visuomenės sveikatos priežiūros specialistą, vykdantį sveikatos priežiūrą mokykloje.
2. Gimnazijos vadovas ar jo įgaliotas socialinis pedagogas, esant šio Aprašo 3 punkte nurodytoms aplinkybėms:
   1. nedelsiant informuoja vaiko tėvus (globėjus) apie įtarimą, kad jis vartoja narkotines, psichotropines, kitas psichiką veikiančias medžiagas, yra apsvaigęs nuo šių medžiagų ir kad jam reikėtų atlikti medicininę apžiūrą;
   2. informuoja vaiką, vaiko tėvus (globėjus) apie asmens sveikatos priežiūros įstaigas, teikiančias sveikatos priežiūros paslaugas;
   3. informuoja vaiką, vaiko tėvus (globėjus) apie institucijas, įstaigas, organizacijas, teikiančias psichologinę, socialinę, teisinę ar kitą pagalbą.
3. Gimnazijos pedagoginiai darbuotojai, įtarę, kad jų Gimnaziją lankantis vaikas Gimnazijos teritorijoje yra apsinuodijęs narkotinėmis, psichotropinėmis, kitomis psichiką veikiančiomis medžiagomis ir jo sveikatai ar gyvybei gresia pavojus:
   1. suteikia vaikui pirmąją pagalbą;
   2. nedelsiant organizuoja vaiko pristatymą į asmens sveikatos priežiūros įstaigą, o kai reikia skubios medicinos pagalbos, kviečia greitąją medicinos pagalbą;
   3. nedelsiant informuoja apie tai Gimnazijos vadovą ar socialinį pedagogą, taip pat visuomenės sveikatos priežiūros specialistą, vykdantį sveikatos priežiūrą Gimnazijoje.
4. Gimnazijos vadovas ar socialinis pedagogas apie įtarimą, kad vaikas yra apsinuodijęs narkotinėmis, psichotropinėmis, kitomis psichiką veikiančiomis medžiagomis ir jo sveikatai ir gyvybei gresia pavojus, skubiai informuoja apie tai vaiko tėvus (globėjus).
5. Gimnazijos vadovas ar jo įgaliotas asmuo:
   1. užtikrina, kad būtų įgyvendinama narkotinių, psichotropinių, kitų psichiką veikiančių medžiagų vartojimo prevencija, ankstyvoji intervencija, skirta vaikams, vartojantiems narkotines, psichotropines, kitas psichiką veikiančias medžiagas, teikiama pagalba vaikams, vartojantiems šias medžiagas, plėtojamas įstaigų tarpusavio bendradarbiavimas su vaiko teisių apsaugos tarnybomis, teisėsaugos, sveikatos priežiūros ir reabilitacijos įstaigomis;
   2. supažindina darbuotojus, vaikus su šios Tvarkos nuostatomis.

**III. BAIGIAMOSIOS NUOSTATOS**

1. Informacija apie vaikus, vartojančius narkotines, psichotropines, kitas psichiką veikiančias medžiagas, arba vaikus, turinčius priklausomybę nuo šių medžiagų, turi būti disponuojama tiek, kiek reikalinga vaiko teisei būti sveikam užtikrinti, tačiau nepažeidžiant vaiko teisės į privatų gyvenimą, asmens neliečiamybę, todėl ši informacija gali būti teikiama tik Lietuvos Respublikos teisės aktų nustatyta tvarka.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_